**ZMLUVA O DIELO**

na prípravu a realizáciu prác uzavretá podľa § 536 a násl. Obchodného zákonníka.

**1. Zmluvné strany**

**1.1 Zhotoviteľ:**  Krištáľ -3J s.r.o.

Rastislavice 369

94108 Rastislavice

IČO: 52694941

DIČ: 2121120595

**1.2 Objednávateľ:** Základná škola s materskou školou Rastislavice 186

941 08 Rastislavice 186

IČO 37866711

**2. Predmet zmluvy**

* 1. Zhotoviteľ sa zaväzuje, že na základe vypracovanej cenovej ponuky, ktorá bola vybraná objednávateľom ako najvýhodnejšia v rozsahu a za podmienok dojednaných v tejto zmluve pre objednávateľa vykoná stavebné úpravy. Cenová ponuka je súčasťou zmluvy. Za zameranie akcie je zodpovedný zhotoviteľ.
  2. Objednávateľ sa zaväzuje, že dokončené práce prevezme, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.
  3. Predmetom zmluvy sú stavebné úpravy podľa cenovej ponuky.

**3. Ďalší záväzok zhotoviteľa**

* 1. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.

**4. Čas plnenia**

* 1. Zhotoviteľ sa zaväzuje, že dodá objednávateľovi predmet plnenia podľa ods. 2.1, 3.1, 4.3 tejto zmluvy v termíne:

Začiatok: 5.1.2021 Ukončenie: 31.3.2021

* 1. Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.
  2. Zhotoviteľ splní predmet diela v mieste plnenia.

**5. Spolupôsobenie objednávateľa**

* 1. Zhotoviteľ pri rekonštrukčných prácach dodrží Vyhlášku č. 532/2002 Z. z. o všeobecno-technických požiadavkách na výstavbu ako aj všetky bezpečnostné predpisy a nariadenia v dotknutej časti areálu budúcej stavby.
  2. Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení priestorov k prevedeniu stavebných úprav, odovzdaní doplňujúcich údajov a podkladov o dotknutom území, v zaujatí stanoviska, ktorých potreba vznikne počas spracovania realizácie. Toto spolupôsobenie poskytne objednávateľ do 3 dní od doručenia požiadavky zhotoviteľa. Pre prípad spolupôsobenia, ktoré objednávateľ nemôže poskytnúť vlastnými silami, dohodnú zmluvné strany osobitnú lehotu.
  3. Objednávateľ zodpovedá za to, že odovzdané podklady sú bez právnych a faktických vád.

**6. Cena a platobné podmienky**

* 1. Cena za zhotovenie predmetu zmluvy o dielo – rekonštrukcia v rozsahu čl. 2 a 3 je spracovaná v súlade so zák. č. 18/1996 z.z. o cenách.

Cena predmetu diela : 15000,- Eur

slovom: pätnásťtisíc Eur.

* 1. Ak dôjde k zániku zmluvy z dôvodov na strane objednávateľa, vzniká dodávateľovi nárok na úhradu vzniknutých nákladov. Cena bude stanovená dohodou zmluvných strán. Ak sa nedosiahne dohoda o cene, požiada zhotoviteľ súd o rozhodnutie.
  2. Podkladom pre úhradu ceny bude faktúra , vystavená zhotoviteľom po splnení predmetu zmluvy v zmysle bodu 4.1.Faktúra bude splatná do 7 dní od jej odoslania objednávateľovi.

**7. Zodpovednosť za vady, záruka**

* 1. Zhotoviteľ zodpovedá za to, že dielo je zhotovené podľa tejto zmluvy.
  2. Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
  3. Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného odkladu, najneskôr však v lehote do 20 dní od uplatnenia reklamácie.
  4. Výhrady orgánov štátnej správy a organizácii poverených výkonom štátnej správy v projekte pri jeho prerokovaní po dodaní sa posudzujú ako závady prác.

**8. Záverečné ustanovenia**

8.1 Túto zmluvu je možné meniť len písomnou formou.

8.2 Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.

8.3 Na predmet tejto zmluvy sa vzťahujú autorské práva zhotoviteľa.

8.4 Zmluva je vypracovaná v 2 vyhotoveniach, z ktorých každá strana dostane jedno vyhotovenie.

V Rastislaviciach dňa 04.01.2021

Objednávateľ Zhotoviteľ